סודי אישי (לאחר המילוי)

**טופס הערכה מסכמת לבוגר מב"ל**

|  |  |  |  |  |  |
| --- | --- | --- | --- | --- | --- |
| **שם החניך** | **דרגה** | **שיוך ארגוני** | **תפקיד אחרון** | **מחזור** | **תאריך** |
| שמעון אדרי | אל"מ |  |  |  |  |

**הישגים לימודיים ויכולת כלומד עצמאי - בכיר**

עוצמות – שמעון הפגין במהלך השנה סקרנות רבה כלפי החומר ונראה כי למד והתפתח מאד. השקיע רבות בלמידה למרות אילוצים כבדים (הולדת בן, התכוננות לתפקיד נספח ועוד) והוכיח רצינות רבה. הוא מעביר מסר טוב, בעיקר בע"פ, יצירתי ומסוגל לחשוב מחוץ לקופסא. התכונה החיובית הבולטת היא אומץ הלב האינטלקטואלי שלו.

יעדים להמשך **–** לשפר את ההבעה בכתב. לנצל את היצירתיות שלו בתחומים חדשים.

**התנהלות בצוות בכיר**

עוצמות – איש צוות למופת. תומך בחבריו. רגיש לסביבה. מוביל משימות טוב. פתוח לביקורת. מתנהל כבכיר ושומר על קוד התנהגות למרות העומס.

יעדים להמשך **–** להיות נוכח יותר במליאה (ובפורומים דומים בעתיד) ולקחת על עצמו משימות.

**חשיבה אסטרטגית**

עוצמות – פיתח יכולות לראות דברים בצורה מורכבת. בעל יכולת חשיבה יזמית.

יעדים להמשך– להשתמש בכלים של חשיבה מערכתית לנתח מצבים בהם יתקל בתפקידו הבאים, ולפעול בצורה חדשנית גם ברמה המערכתית-אסטרטגית.

**סיכום אינטגרטיבי**

שמעון הרוויח המון מהשנה הזו – למד והתפתח ונחשף למורכבויות בתחומים מגוונים (כגון ארה"ב, כלכלה גלובלית). הוא מרגיש שלמד בעיקר בצוות וחושב שצריך להרחיב את הלימוד במב"ל במסגרות קטנות. הוכיח לא פעם אומץ לב אינטלקטואלי ראוי לציון. היה נוכח יותר בצוות מאשר במליאה. לעיתים נותן רושם של מי שמעט "יושב על הגדר" אך הדבר נובע בעיקר מרצונו לספוג ולהיות ב"מוד הקשבה" ומהצורה המיוחדת בה הוא חושב. על כל פנים המלצתי לו לחשוב על נושא זה גם מבחינה תדמיתית.

**שם המדריך:\_\_\_חיים\_\_\_\_\_\_\_\_\_\_ חתימה:\_\_\_\_\_\_\_\_\_\_\_\_**

**הערכה מסכמת של המפקד:**